നര്കോട്ടിക് ജിഹാദ് വിവാദം പാലാ ബിഷപ്പിനെ ഒറ്റ തിരിഞ്ഞ് ആക്രമിക്കുന്നു കെ സുരേന്ദ്രന് നാര്ക്കോട്ടിക് ജിഹാദ് വിഷയത്തില് പാലാ ബിഷപ്പിനെ പിന്തുണച്ച് ബിജെപി. നര്കോട്ടിക് ജിഹാദ് ആരോപണത്തില് പാലാ ബിഷപ്പിനെ ഒറ്റ തിരിഞ്ഞ് ആക്രമിക്കുന്നുവെന്നും ക്രൈസ്തവ സമൂഹത്തെ വോട്ട് വാങ്ങാന് മാത്രം ഉപയോഗപ്പെടുത്തുന്ന രീതിയാണ് ഉള്ളതെന്നും ബിജെപി സംസ്ഥാന അധ്യക്ഷന് കെ സുരേന്ദ്രന് അഭിപ്രായപ്പെട്ടു. പാലാ ബിഷപ്പ് എന്ത് പറഞ്ഞുവെന്നത് പ്രസക്തമാണ്. നര്കോട്ടിക് ജിഹാദിനേക്കുറിച്ച് യു എന് തലത്തില് വരെ ചര്ച്ച നടന്നതാണ്. ഭീഷണിപ്പെടുത്തി വായടപ്പിക്കാനുള്ള ശ്രമം വിജയിക്കില്ലെന്നും കെ സുരേന്ദ്രന് വ്യക്തമാക്കി. ഈരാറ്റുപ്പെട്ടയിലെ ഗുണ്ടാസംഘങ്ങളെ പേടിക്കുന്ന പാര്ട്ടിയല്ല ബി ജെ പി. പാലാ ബിഷപ്പിന്റെ പരാമര്ശത്തെ കേരളത്തിലെ രണ്ട് മുന്നണികളും മോശമായി കാണുന്നത് എന്തുകൊണ്ടാണ്. മുഖ്യമന്ത്രിയ്ക്കും സിപിഎമ്മിനും വിഷയത്തില് രണ്ട് അഭിപ്രായമാണെന്നും ബിഷപ്പ് പറഞ്ഞത് യാഥാര്ത്ഥ്യമാണെന്നും കെ സുരേന്ദ്രന് ചൂണ്ടിക്കാട്ടി.